3. MELLÉKLET

A Központi Koordinációs Osztálynak otthont adó tagok éves hozzájárulásai

A Központi Koordinációs Osztály szervezeti felépítése

A MIRRI–ERIC Központi Koordinációs Osztálya két külön egységből áll: a Portugál Köztársaság területén fekvő Braga városában található bejegyzett székhelyből és a Spanyol Királyság területén található Paterna városában működő együttműködésen alapuló munkakörnyezet (CWE) platformból.

A MIRRI–ERIC-et a helyi szinten folyamatosan működő igazgatási struktúráktól függetlenül irányítják, és a Központi Koordinációs Osztály személyzete független minden mikrobiális szakterületi biológiaierőforrás-központtól.

Helyszín és fizikai infrastruktúra

A MIRRI–ERIC bejegyzett székhelye a bragai Minho Egyetemen lesz. Az egyetemen több mint 20 000 diák tanul, és számos szervezeti egysége közül több is releváns a MIRRI–ERIC szempontjából. A Biológiai Műszaki Központ (CEB) összekötő szerepet tölt be a MIRRI–ERIC bejegyzett székhelyével, és ez a központ ad otthont az ISO 9001:2015 tanúsítvánnyal rendelkező portugál Micoteca da Universidade do Minho (MUM) tenyészetgyűjteménynek. A CEB tevékenységeinek eredményeként több mint 13 hasznosító vállalkozás jött létre. Az Orvosképző létesítmény, a biológiai és a kémiai részlegek gyalog könnyen elérhetők.

A Nemzetközi Ibériai Nanotechnológiai Laboratórium (INL) a közelben található. A közeli tudományos és technológiai park (Avepark) megfelelő kapcsolódási pontokat kínál.

A MIRRI-CWE Platformnak a Valenciai Egyetem ad otthont. A Valenciai Egyetem tudományos vagy oktatási jellegű számítástechnikai alkalmazások használatát biztosítja. A Tirant 2 a spanyol szuper-számítástechnikai hálózat valenciai csomópontja, amelyet a Valenciai Egyetem kezel. Rendelkezik a nagy szerverek elhelyezéséhez szükséges infrastruktúrával, és a szerverek kezeléséhez szükséges szakember-állománnyal.

Az együttműködésen alapuló munkakörnyezet virtuális környezete a Valenciai Egyetemen található, és a két kutatási infrastruktúra közös céljainak eléréséhez szükséges eszközök kifejlesztése során kihasználja a Spanyolországban lévő LifeWatch ERIC közös létesítménnyel való szinergiákat.

Irodaterület (m2 és a helyiségek száma)

Braga: 3 iroda és ülésterem (összesen 100 m2) a következő megoszlásban:

ügyvezető igazgatói iroda (20 m2);

pénzügyi/projektmenedzseri iroda (20 m2);

egylégterű iroda, amely a hozzáférésekért felelős tisztviselő és a titkár számára biztosít helyet, valamint ott található az informatikai tisztviselő munkaállomása (30 m2);

tárgyaló (30 m2);

pihenőhelyiség (kávé-/teaszünethez, ebédhez)

Valencia: az informatikai tisztviselő irodája (18 m2)

Valamennyi helyiség teljes mértékben korszerű, ergonomikus és kényelmes bútorokkal van felszerelve. Korszerű munkavégzés

a számítógép-asztalok polcosak. Kávéfőző gépek, szekrények és mosogatók rendelkezésre állnak.

Számítógépek, irodaszerek, informatikai támogatás, telefon-/videokonferencia-rendszer, tárgyalók rendelkezésre állása

Minden alkalmazott saját használatú számítógéppel rendelkezik. Nagy sebességű internet-hozzáférés és egy informatikai támogatással foglalkozó külön osztály biztosított. Az irodaszerek teljes skálája rendelkezésre áll. Az irodahelyiségeket telekonferencia- és videokonferencia-létesítmények egészítik ki.

Konferenciák/workshopok lebonyolítására alkalmas, különböző tulajdonságú helyiségek, amelyek teljes mértékben fel vannak szerelve videóval,

telekonferencia-eszközökkel, továbbá hang-és képmegjelenítő kapacitás áll rendelkezésre.

Biztonságos, nagy sávszélességű informatikai hozzáférés (kétirányú)

Rendelkezésre állnak széles sávú száloptikás és vezeték nélküli szimmetrikus kapcsolatok, amelyek 10 Gbps sebességet biztosítanak az egész épületben, valamint egy külön tartózkodási terület is rendelkezésre áll a MIRRI–ERIC alkalmazottai és a vendégek részére. A GÉANT hálózat részét képező World Wide Education Roaming for Research & Education (kutatási és oktatási célú, világméretű oktatási tér) „eduroam” hálózat szintén elérhető, és VPN is használható. A sötétszálas RedIRIS-Nova fejlett kommunikációs hálózat korlátlan, hatékony hálózatirányítást és költséghatékony hozzáférést biztosít a sávszélességhez.

A Központi Koordinációs Osztálynak otthont adó két tag éves pénzbeli és természetbeni hozzájárulásai